cyanic-selkie/wikianc huggingface dataset:
Uavhengige
I løpet av det neste tiåret dominerte de uavhengige engelsk politikk fram til kort tid før monarkiet ble gjeninnført i England i 1660. Etter restaurasjonen av det gamle monarkiet kom anglikanere fra både de som hadde den parlamentariske saken og de som støttet rojalistenes sak til å dominere det engelske parlamentet. De påtvang straffeloven Clarendon Code som kombinert med en annen lov, Test Act, ekskluderte alle ikkekonformister til å inneha et sivilt eller militær posisjon, og forhindret dem fra å få eksamen fra universitetene i Cambridge og Oxford. Loven har sitt navn etter Edward Hyde, 1. jarl av Clarendon.
Innavl
Innavl er avvik fra tilfeldig parring i store populasjoner. Det vil si parring mellom beslektede individer som har alleler som er identiske ved nedarving ('identical by descent'). Når samme individ / person finnes flere steder i slektstreet til en etterkommer kan et sykdomsfremkallende gen finnes i begge kromosomene i et kromosompar hos etterkommeren. Et kromosom inneholder et stort antall gener / alleler. Et individ har mange par med kromosomer. I hvert kromosompar er det et kromosom fra faren og et fra moren. Mange sjeldne sykdommer er recessive, det vil si at sykdommen kun oppstår med sykdomsgenet i begge kromosomene i kromosomparet. Hermafrodittiske (tvekjønnede) individer har mulighet for den ultimate formen for innavl: sjølbefruktning. Innavl gir avkom med redusert genetisk variasjon og økt homozygositet, det vil si samme gen på samme sted i begge kromosomene i kromosomparet.
Innavl fører til økt forekomst av homozygositet hos populasjonens individer. Det vil si at de samme genene finnes i begge kromosomene i kromosomparet. Dødelige eller skadelige alleler vil i økt grad forekomme i homozygot form som resultat av innavl. Dette vil generelt gi populasjonen redusert fitness og altså avkom med generelt redusert overlevelse og/eller vigør – innavlsdepresjon.
En del sykdommer overføres recessivt, det vil si at ett slikt allel ikke gir sykdom før det samme allelet er til stede på begge kromosomer i individet, det vil si at allelet arves fra begge foreldrene. Slike sykdomsframkallende alleler er ofte defekte, dvs. at mutasjoner gjør at allelet ikke lenger koder for et funksjonelt protein.
En populasjons sunnhet betegnes ofte ut ifra heterozygositet. Det vil si at kromosomene i hvert kromosompar vanligvis er forskjellige. En populasjon som er sterkt preget av innavl, dvs. at populasjonens fitness er redusert i forhold til en populasjon der innavlsnivået er lavere, er rammet av innavlsdepresjon. I avlssammenheng kan tiltak mot innavlsdepresjon være å innføre nye individer med annen genetisk sammensetning fra fjerntliggende områder.
Et eksempel på en art som er utsatt for innavlsdepresjon på grunn av liten bestand er den norske fjellreven.
I Telemark har det vært overhyppighet av en alvorlig muskelsykdom (Duchennes muskeldystrofi). Dette er en recessiv sykdom som oppstår når genet finnes i begge kromosomene i kromosomparet.
I Setesdal har man en tilstand som lokalt ble kalt setesdalsrykkja. Dette var den nevrologiske sykdommen Huntington.
Fredrikstad kringkaster
Fredrikstad kringkaster (LKF), mellombølgesender og kortbølgesender (15) Sendefrekvens var 1578 kHz med en bølgelengde på 190 m.
Historikk
Kringkastingsstasjon som ble anlagt i 1927 på Øra utenfor Fredrikstad i en stor trevilla. Stasjonen var en relestasjon for Kringkastingsselskapet sine sendinger fra Oslo kringkaster.
Ny senderbygning ble oppført i mur i to etasjer før krigen. Straks nybygget var ferdig, ble Fredrikstad mellombølgesender flyttet. Senere ble flere mindre kortbølgesendere også overflyttet. Trevillaen fikk deretter navnet «studio». Herfra ble det sendt lokalstoff fra Øsfold.
Da angrepet på Norge i 1940 kom den 9.april overtok bestyreren Henri Helland, programkontrollen og startet egen «radiostasjon» med tillatelse fra militære myndigheter med bl.a. meldinger fra Regjeringen Nygaarsvold. Om natten ble det sendt militære meldinger fra 1. Divisjon til Hamar kringkaster.Fredrikstad ble besatt 12. april av tyske styrker og stasjonene overtatt den 13. april, og begynte å sende programmer fra det tyskkontrollerte NRK i Oslo.
Dynamopodinae
Dynamopodinae er en gruppe av biller som hører til familien skarabider (Scarabaeidae).
Fredrikstad kringkaster
Historikk
Etter krigen ble det bygget ny stasjonsbygning noe lenger øst. Stasjonen ble lagt ned ca. 1980 og kortbølgesendingene ble overført til Kvitsøy kringkaster og Sveio kringkaster, begge ved Stavanger. I noe tid sto Fredrikstad som reservesender. Sendingene opphørte 18. oktober 1997.
Dynamopodinae
Utseende
Middelsstore, brunlige skarabider med kraftige bein, leggene med grove tenner på yttersiden.
Fredrikstad kringkaster
Historikk
Senere har NRK Østlandssendingen i Gamlebyen i Fredrikstad overtatt programproduksjon for Østfold.
Dynamopodinae
Utbredelse
De sju artene forekommer i Nord-Afrika og Sentral-Asia. Av disse forekommer Orubesa athleta i den asiatiske delen av Russland.
Abens
Abens er ei lita elv i Oberbayern og Niederbayern, og ei av sideelvene til Donau. Den har sitt utspring nær landsbyen Abens i Freising og har en lengde på 76 kilometer. I den øvre delen renner Abens forbi åslandskapet Hallertau. Den største sideelva er Ilm, som opprinnelig var en sideelv til Donau, men som etter kunstig regulering ble en sideelv til Abens i stedet. Abens renner forbi byene Mainburg, Elsendorf, Siegenburg, Biburg, Abensberg og Bad Gögging.
Fredrikstad kringkaster
Kortbølgesenderne
Kortbølgesenderen ble åpnet 3. januar 1948. Kringkasteren hadde flere kortbølgesendere i drift, den største med en styrke på 100 kW. Antenneanlegget var på 50 mål og bestod for det meste av teppeantenner.
Ca 1947-48, kom den store sendersalen. Denne ga plass til en 100kW sender fra General Electric, to 10kW sendere fra Westinghouse: «W1» og «W2» og «13-meter'n». På begynnelsen av 1960-tallet kom 3. byggetrinn med to 120kW sendere fra Philips: «P1» og «P2». Mellombølgesenderen ble flyttet igjen til nybygget. Ved en modernisering av senderparken på slutten av 1970-tallet ble «W1», «W2» og «13-meter'n» skrotet og erstattet av en ny sender fra Thomson. Denne var dimensjonert for 500kW, men ble aldri kjørt med mer enn 250kW.
Fredrikstad KK sendte «sjømannssendinga» over kortbølgen, senere kjent som «Sending til nordmenn utenfor landets grenser» og «Radio Norway international». Sendingene var typisk på 1,5 timer og ble gjentatt hver 2. time hele døgnet på ulike frekvenser og retninger for å dekke hele kloden. Sendingene kunne også tas inn over mellombølgesenderen på 1578 kHz (etter NRK radios sendeslutt klokken ett om natten) og FM 93.0 MHZ i Oslo-området. Mange husker nok «Ønskekonserten til sjøfolk».
Øst for stasjonen var bygget et større lagerbygg, «Lageret». Dette var en felles base for antennearbeid på mange antenneanlegg i Norge. Lageret rommet også en mobil tysk 10kW sender, etterlatt av tyske styrker på Tveita i Oslo i 1945. Senderen var fordelt på 12 små lastebiler med skap. Når den skulle på lufta, parkerte de i ring og ble koblet sammen. Sammen med lastebilene fulgte «Goliat». Goliat var en «Halbkettenkraftwagen». Dette var en stor lastebil med enorme forhjul og belter bak. For å starte den frikoblet en to clutcher! Sveiva ble satt inn bak det ene forhjulet og en sveivet igang bare svinghjulet. Med fart på svinghjulet dro dette motoren igang når en koblet inn den ene clutchen. Goliat var med for om nødvendig å trekke lastebilene opp dersom de kjørte seg fast. Det gjorde en bulldoser i leirsuppa i Kongsten Hageby – det fikset Goliat.
I dag er studio, antennene og det store antennelageret borte. Senderbygningen står fortsatt. En periode var det et kunstgalleri i bygningen. I dag er det brukt av firmaet Projectiondesign AS
Fylkesvei 489 (andre betydninger)
I Norge finnes fylkesvei 489 i de følgende fylkene:
Yeovil Town FC
Yeovil Town Football Club er en engelsk fotballklubb. Byen Yeovil ligger i den engelske regionen Sørvest-England, omtrent sju mil sør for Bristol.
Klubben ble stiftet i 1895, og rykket opp til The Football League i 2003. «The Glovers», som er kallenavnet til Yeovil Town, spiller hjemmekampene sine på Huish Park i Yeovil, en bane de har brukt siden rundt 1990. Før de spilte de på Huish Ground, en bane som var beryktet for en betydelig sideveis skråning (kalt The sloping pitch eller The Yeovil slope).
Klubben var kjent som den klubben utenfor ligaen som hadde slått flest ligaklubber ut av FA-cupen. Fra 1945 til klubben selv ble ligaklubb i 2003 hadde den slått i alt 20 ligaklubber ut av FA-cupen. Dette er fortsatt mer enn noen annen klubb utenfor ligaen har klart. Mest berømt er bragden fra 1949 da de slo Sunderland AFC med 2–1 etter ekstraomganger.
I 2012/13 sesongen rykket Yeovil Town opp til championship for første gang i historien. De ble nr. 4 i League One og spilte playoff-semifinaler mot Sheffield United (2-1 sammenlagt) før de slo Brentford 2-1 på Wembley i playoff-finalen foran 42 000 tilskuere.
Brønnøysund videregående skole
Brønnøysund videregående skole (BVS) ligger sentralt i kystbyen Brønnøysund i Brønnøy kommune på Sør-Helgeland. Det er 300 elever og 90 ansatte på BVS. Nåværende rektor heter Sylvi Halseth. Skolen har moderne undervisningslokaler etter oppussingen som ble ferdig februar 2014. BVS har både yrkesfaglige og studieforberedende retninger. Skolen har mange elever fra nærliggende kommuner som Vega, Vevelstad, Sømna og Bindal.
Brønnøysund videregående skole ble ferdig oppusset i februar 2014. I prosessen i oppussingen ble det laget en kantine i inngangen av bygget på skolen. Og i den nyere delen av skolen fikk elevene et bibliotek de kan utnytte. I samme delen som biblioteket har de IKT-avdelingen som da gir teknisk hjelp og veiledning til elevene hvis det trengs. Basen er en del av skolen der elever med spesielle behov får tilrettelagt hjelpen de trenger i hverdagen på skolen.
I den gamle delen av bygget har studiespesialiserende, informasjonseknologi- og medieproduksjon og elektro- og datateknologi klasserommene sine. I den nye delen av bygget, ved kantinen og biblioteket har restaurant- og matfag sitt kjøkken. På østsiden av bygget har restaurant- og matfag klasserommene sine. I tillegg har skolen Teknologi- og industrifag (TIF) på Salhus, som ligger noen kilometer fra hovedskolen.
I umiddelbar nærhet av skolen finnes Samfunnshuset i Brønnøysund, Brønnøyhallen, Karrieresenteret og Svarthopen turområde med opparbeidede turstier og badeplass med stupetårn. Området kan benyttes til aktivitet i skole- og fritid.
Historie
Brønnøysund videregående skole startet i 1990. Før den tid var det to ulike videregående skoler i Brønnøysund. Gymnaset ble opprettet på 1958, senere kom yrkesskolen. Skolemassen besto av mange ulike bygninger. Bygningene ble delt inn i Østtun (yrkesfag) og Vesttun (gymnas). I tillegg fantes det snekkerfag på Terråk. Brønnøysund barne- og ungdomsskole hadde i en lang periode tilhold i samme bygning som gymnaset.
De to skolene ble slått sammen til Brønnøysund Videregående skole 01.01.1990. I perioden 2013-2014 ble skolen pusset opp, slik at de fleste linjene ble samlet i en større bygning.
Aikaryu
Ulykken
Den 20. mars 2006 ble Aikaryu involvert i en bilulykke på vei hjem fra en konsert. Alle medlemmene overlevde, men pådro seg skader i ulykken. Vokalisten Kaworu kom lettest fra det med bare noen få ytre skader. Teru hadde smerter i brystet i tillegg, og Daiki fikk også kraftige slagskader. Shagrath, og en roadie ved navn Sano, pådro seg hodeskader (men er friske igjen nå). ULI brakk begge beinene.
29. april 2007 annonserte bandet at de ville spille sin siste konsert 15. juli, siden ULI ikke var i stand til å spille trommer mer.
Diskografi
Album Singler Demo Omnibus DVD VHS
Ross Friedman
Ross «the Boss» Friedman (født 3. januar 1954 i New York City, New York) er en amerikansk gitarist, kjent fra heavy metal-bandet Manowar og punk-bandet The Dictators.
Rosefamilien
Rosefamilien (Rosaceae) er en viktig familie av blomsterplanter som omfatter 2500–3000 arter fordelt på 90–100 slekter. Mange av de mest kjente plantene som vokser i Norge tilhører familien.
De er ett- eller flerårige urter eller trær og busker. Bladene er nesten alltid spredte og kan være hele eller sammensatte; de har som regel akselblad. Blomstene er vanligvis tvekjønnede; de er endestilte og sitter enkeltvis eller i klaser, aks eller topper. Blomstene er som regel femtallige, men har mange pollenbærere. Begerblad, kronblad og pollenbærere er festet i kanten av blomsterbunnen og danner ofte en krukkeformet beholder rundt fruktknuten. Frukten er svært variabel og kan være en belgkapsel, akene, steinfrukt, kjernefrukt eller mer sjeldent en kapsel.
Rosefamilien er utbredt over hele verden, men de fleste artene finnes i det holarktiske florariket i de tempererte strøkene på den nordlige halvkule. De er ikke vanlige i ørken eller tropisk regnskog, og i tropene forekommer de helst i fjellstrøk. Polylepis tarapacana vokser opptil 5100 moh. i Bolivia og er det treslaget som vokser høyest i verden.
Denne familien omfatter svært mange nytte- og prydvekster som eple, pære, kirsebær, plomme, bringebær, jordbær, nype, multe, rose og spirea.
Systematikk
Den tyske botanikeren Wilhelm Olbers Focke publiserte i 1888 en oppdeling av rosefamilien som ble brukt i over hundre år. Focke mente at oppbygningen av fruktene var et viktig bygningstrekk for å bestemme slektskapsforholdene i gruppen. Familien ble delt i fire underfamilier: Prunoideae, Pyrinae, Spiraeoideae og Rosoideae.
Noen botanikere regnet Fockes fire grupper som egne familier: steinfruktfamilien (Prunaceae eller Amygdalaceae), kjernefruktfamilien eller eplefamilien (Malaceae), spireafamilien (Spiraeaceae) og en mindre rosefamilie. Andre botanikere plasserte ytterligere to grupper, Neuradoideae og Chrysobalanoideae, i rosefamilien.
I APG III-systemet er Neuradoideae regnet som familien Neuradaceae i ordenen Malvales og Chrysobalanoideae som familien Chrysobalanaceae i Malpighiales. Guamatela tuerckheimii er flyttet til en monotypisk familie i ordenen Crossosomatales. Kageneckia, Vauquelinia og Lindleya er flyttet til rosefamilien fra familien Quillajaceae.
Fylogenetiske studier basert på molekylærgenetikk har ført til en helt ny oppfatning av indre slektskap i familien. Den nye systematikken støttes av biokjemi, kromosomtall og hvilke sopper som vokser på bladene til de ulike gruppene. Prunoideae, Pyrinae og Spiraeoideae er nå samlet i én underfamilie, Amygdaloideae. Reinrose og noen beslektede arter er flyttet ut av Rosoideae til en nyopprettet underfamilie, Dryadoideae. En moderne oppfatning av slektskapsforholdene i rosefamilien er vist i kladogrammet nedenfor.
Botanikerne er nå stort sett enige om hvordan rosefamilien skal avgrenses, men antall slekter er omstridt, for eksempel avgrensningene av mureslekta (Potentilla) og asalslekta (Sorbus). Hybridisering, polyploidi og apomiksis er vanlig og gjør at artsantallene blir usikre. Asalslekta (Sorbus) har 100–200 arter, hagtornslekta (Crataegus) 200–1000 og bjørnebærslekta (Rubus) omfatter hundrevis, eller kanskje tusenvis av arter.
Delgrupper
Følgende oversikt viser samtlige slekter og et utvalg av de vanligste artene i Norge. Norske navn følger Artsdatabanken. Systematikken følger Potter et al. (2007), men omfanget av slektene følger Artsdatabanken som splitter flere av Potters slekter.
Hestrie Cloete
Den 1,85 meter høye høydehopperen tilhørte verdenseliten i en årrekke. Under OL 2000 i Sydney og 2004 i Athen tok hun sølvmedalje. Mellom disse prestasjonene ble hun to ganger verdensmester, i Edmonton i 2001 og i Paris i 2003. I Paris vant hun med resultatet 2,06 m, bare 3 cm lavere enn verdensrekorden til Stefka Kostadinova.
Etter OL i 2004 la Cloete opp. Hun var kjent for å være kjederøyker og glad i fast-food, noe som ikke så ut til å ha innvirkning på hennes prestasjoner.
Michael Skorbakk
Michael Andre Skorbakk (født 8. mai 1973 i Fredrikstad) er en norsk programleder.
Jock Stein
John «Jock» Stein (født 5. oktober 1922 i South Lanarkshire, død 10. september 1985 i Cardiff) var en britisk fotballspiller og fotballtrener. Han ble den første trener av et lag fra De britiske øyer som vant Serievinnercupen, og dette var med Celtics «Lisbon Lions» i 1967. Stein ledet også Celtic til ni sammenhengende nasjonale mesterskap i årene 1966 til 1974. I tillegg var Jock Stein den første ikke-katolikken til å være manager for klubben, og en av de første ikke-katolikkene til å spille for Celtic (1951–1956). Stein måtte legge opp som profesjonell fotballspiller i 1956 etter å ha skadet seg stygt i ankelen i en treningskamp i Colraine. Det ble betennelse i såret i ankelen, og det var årsaken til den karakteristiske haltingen i ganglaget, som Stein var kjent for. Som hans gode venn Bill Shankly, var også Stein sosialist, en politisk overbevisning som han utviklet i gruvene i Coatbridge, der han jobbet fra han var 17 år gammel, kombinert med spill for bl.a. Albion Rovers. Først etter overgangen til walisiske Llanelli i 1950, ble Stein fulltids profesjonell fotballspiller. Han mottok da 12 britiske pund i ukelønn, noe som var svært bra på den tiden. Etter et 44-dager langt opphold som manager for Leeds United i 1978, ble Stein på nytt utnevnt til skotsk landslagssjef. Han førte Skottland denne gangen til to VM-sluttspill (1982 og 1986), men fikk aldri oppleve det siste sluttspillet. I siste kvalifiseringskamp, 10. september 1985, spilte Skottland 1-1 borte mot Wales på Ninian Park i Cardiff. På slutten av kampen fikk Stein hjerteinfarkt og han døde kort tid etter i den skotske garderoben på Ninian Park, bare 62 år gammel. Dødsfallet var et sjokk for hele den skotske fotballfamilien, men særlig for den skotske assistenttreneren, Alex Ferguson, som regnet Stein som sin mentor og store forbilde. Ferguson ledet Skottland i VM i Mexico i 1986, men laget kom ikke lenger enn de tre kampene i innledende gruppespill.
Michael Skorbakk
Gjennom årene har han vært programleder i «Nattønsket», «Spill Våken»«VG-lista Topp 20 / Topp 40», «Norsk på norsk», «P1 Festival», «Musikknytt» og «Musikkrevyen» i NRK P1. Skorbakk har også jobbet som produsent med Geir Hovig i bluesprogrammet «Eldorado». Fra 2011 har han vært gründer i den DAB-baserte radiokanalen Ordentlig Radio sammen med Tor Andersen, Hanne Krogh og Øystein Sunde. Fra 2016 ble han ansatt i Bauer Media Norge, som programleder for Norsk Pop og Radio Vinyl, hvor han også produserer Vidar Lønn-Arnesen "Hitparaden" over det kommersielle riksdab-nettet. I tillegg er han ansatt i Bauer Media som Digital Project manager.
Jock Stein
Blant Jock Steins meritter er ett europeisk mesterskap (Celtic FC i 1967), ti skotske ligamesterskap, ni skotske cupmesterskap og seks skotske ligacupmesterskap. Alle mesterskapene ble vunnet med Celtic, bortsett fra ett cupmesterskap med Dunfermline Athletic FC i 1961.
Fylkesvei 490 (andre betydninger)
I Norge finnes fylkesvei 490 i de følgende fylkene:
Jock Stein
Stein var kommandør av Order of the British Empire.
Fylkesvei 741 (andre betydninger)
I Norge finnes fylkesvei 741 i de følgende fylkene:
Høreapparat
Høreapparat er en liten elektrisk innretning med mikrofon, batteri, forsterker og en øretelefon som plasseres i eller bak øret for å gi forsterkning av omgivelseslyder til en person som har nedsatt hørsel. Høreapparatet tilpasses hver enkelt bruker/øre hos en audiograf, og har en rekke parametre som kan justeres for å imøtekomme brukerens behov, bl.a. blir forsterkningen for hver enkelt frekvens justert etter brukerens hørsel.
Det finnes mange typer og varianter av høreapparater. En som skal ha høreapparater for første gang er avhengig av at audiografen har oversikt over disse og velger korrekt type etter behov og hørselstap. Felles for høreapparatene som utleveres av det offentlige er at de står på NAVs lister over høreapparater på kontrakt. Det er mulig å søke NAV ved ønske om tilpassing av høreapparater som ikke er på kontrakt.
Bak-øret-apparater
(BTE eller BØ) plasseres bak øret, og har en slange/kabel som går over og foran øret, og videre inn i øregangen. Alt etter fysisk form på øremuslingen, størrelsen på øregangen og hørselsskaden/graden av hørselstap, velges en av disse løsningene:
BTE med propp
Dette er den klassiske typen høreapparat, der apparatet henger over øret, og er festet til en støpt propp med en gummislange. Proppen er spesiallaget til hver enkelt brukers øre, og kan lages i forskjellig utforming alt etter brukerens behov. Proppene kan være harde, myke, store, små og med de dekorasjoner produsenten tilbyr. Denne typen høreapparat passer for alle typer hørselstap.
RITE med standardpropp eller støpt propp
RITE står for "Reciever In The Ear". RITE-apparatene ligger bak øret, men har selve høyttaleren plassert inne i øregangen. Slangen på andre apparater er på RITE erstattet med en kabel fra ørehengeren til høyttaleren. Høyttaleren holdes på plass i øret ved hjelp av en standardpropp eller en spesialstøpt propp.
Tynnslangeapparat eller Åpen Løsning
Apparater med tynn slange tilbys brukere som hører relativt godt i bassområdet, men har nedsatt diskanthørsel. Tynn slange kan monteres på de aller fleste apparater av typen "bak øret", men fungerer best hos brukere med små til moderate diskanttap. Dersom hørselstapet er for stort, vil det gjerne oppstå feedback (tilbakekopling, hyling) i apparatene. Ved feedbackproblemer, må andre propper og apparater vurderes. Slangen holdes på plass inne i øret ved hjelp av en standardpropp eller spesialstøpt propp.
IIC: usynlig i øregangen
Høreapparat som plasseres dypt i øregangen, fra andre sving og innover. Det absolutt minste alt i øre apparatet som er på markedet i dag.
Teleslynge
Mange høreapparater har en innebygget magnetspole som gir mulighet for å benytte teleslynge som lydkilde. Dette er anlegg med en ledning rundt et rom, auditorium eller kirke, som kan kobles til en teleslyngeforsterker og mange typer elektroniske lydkilder. Anlegget gir et magnetfelt som varierer i takt med lydsignalet og forsterkes av høreapparatet.
Tilbakekobling
De fleste har opplevd at det kommer en pipende tone fra et høreapparat. Da går impulsen fra høyttalerenheten/høretelefonen til mikrofonen i høreapparatet og blir forsterket til en ny og kraftigere impuls i høyttalerenheten. Dersom mikrofonen kan kobles ut og det kun er teleslyngesignalet som forsterkes, slipper brukeren slik tilbakekobling.
Høreappratformidler
En høreapparatformidler er en fagperson med audiologisk kompetanse som arbeider med hørselsutredning, og som velger ut, tilpasser og leverer høreapparatsystemer og yter rehabiliteringstjenester til personer med hørselstap. I Norge er dette beskrivende for audiografer.
Interesseorganisasjoner
Hørselshemmedes Landsforbund er en interesseorganisasjon for alle med hørselsutfordringer i Norge. Diagnosegruppene inkluderer mennesker med nedsatt hørsel, tinnitus, Ménières sykdom og mennesker med cochleaimplantat. HLF har også utviklet seg til å bli en kommersiell aktør bl.a. med sitt prosjekt på Briskeby.
Idrettslaget Stålkameratene
Idrettslaget Stålkameratene, tidligere Mo Arbeideridrettslag, er et idrettslag i Mo i Rana. Klubben driver i 2021 med aktiviteter som fotball, judo, friidrett, ski og futsal, samt en egen gruppe for trim.
Fotball
Hjemmebanen til fotballgruppa er Stålhallen, som ble ferdigstilt 2020.
Stålkameratene spiller i 2023, etter å ha rykket ned fra 3. divisjon, i de lavere ligaer i det norske seriesystemet.
Ski
Laget har siden 1979 arrangert det rundt 45 kilometer lange Blåvegenløpet på ski. Turrennet er et av Nord-Norges største.
Friidrett
Gruppa teller i 2023 nær hundre utøvere, der mesteparten er barn og ungdom i alderen 5 til 18 år.
James C. Fletcher
James Chipman Fletcher (født 5. juni 1919 i Millburn i New Jersey, død 22. desember 1991 i Washington, DC) var rektor ved University of Utah mellom 1964 og 1971.
Fletcher jobbet også som administrerende direktør for National Aeronautics and Space Administration (NASA), først fra 27. april 1971 til 1. mai 1977 og igjen fra 12. mai 1986 til 8. april 1989.Fletcher fikk en lavere grad i fysikk fra Columbia University og en doktorgrad i fysikk i 1948 fra California Institute of Technology. Etter å ha holdt flere forskjellige forsknings- og undervisningsstillinger ved universitetene Harvard og Princeton. I 1964 ble han president for University of Utah, en stilling han hadde frem til han ble valgt til administrerende direktør for NASA i 1971. Da han forlot NASA i 1977, ble Fletcher en uavhengig konsulent i McLean, Virginia, og han ble ansatt ved fakultetet ved University of Pittsburgh.
I løpet av de årene Fletcher ikke arbeidet hos NASA, var han aktiv som rådgiver for flere sentrale nasjonale ledere som var involvert i planleggingen av USAs videre politikk når det gjaldt nye amerikanske romferger og verdensrommet. Blant hans andre aktiviteter, var han involvert i utviklingen av Strategic Defense Initiative. Fletcher hadde ansvaret for virksomheten da en romferge endelig kom tilbake fra reisen i verdensrommet, den 29. september 1988. Som administrator for NASA, godkjente han programmet Hubble Space Telescope.
Fletcher døde i desember 1991 av lungekreft, da han var 72 år gammel, i sitt eget hjem i forstaden Washington, DC.
Miki Roqué
Miquel Roqué Farrero, best kjent som Miki Roque, (født 8. juli 1988 i Tremp, Catalonia, død 24. juni 2012 ) var en spansk fotballspiller som senest spilte for Real Betis.
Han ble kjøpt fra den spanske klubben Lleida, i august 2005 av Rafael Benitez. Roque spilte vanligvis midtstopper på reservelaget til sammen med Godwin Antwi, men kunne også settes inn som høyreback. Han deltok da Liverpools juniorlag vant FA Youth Cup i 2006, og debuterte for Liverpools førstelag mot Galatasaray 5. desember 2006 i det 85. minutt.
I mars 2011 fikk han diagnosen kreft i bekkenet. . Han døde av dette 24. juni 2012, i en alder av 23 år.
Karriere som spiller
(Sist oppdatert 1. juni 2006)
Fargekraft
Fargekraft er betegnelsen på den fundamentalkraften som binder sammen kvarkene. Den betegnes også sterk vekselvirkning. Den gjør at kvarkene ikke kan eksistere ubundet og bygger opp baryoner som består av tre kvarker og har halvt heltalls spinn (for eksempel et nøytron eller et proton) og mesoner som består av en kvark og en antikvark med heltalls spinn. Den virker ikke på andre partikkeltyper som leptoner (f.eks elektronet) og fotonet.
Fargekraften regnes som en av fire grunnleggende krefter i naturen. De tre andre er svak kjernekraft, elektromagnetisme og tyngdekraft. Det er den langt sterkeste fundamentalkraften, og på avstander innen for eksempel et proton er den typisk 60 ganger sterkere enn elektomagnetisme. Kraften formidles av gluoner.
Oversikt
Kvantekromodynamikken (QCD) beskriver den vekselvirkningen som gir opphav til fargekraften. Grunnleggende har den opphav i tre typer fargeladning som kan bæres av en kvark. Dette har en slags analogi med primærfargene (rødt, grønt og blått), herav navnet. Som flere betegnelser innen partikkelfysikken har det ingen annen sammenheng med begrepet farge slik det brukes i dagligtale. Antikvarker har fargeladninger antirød, antigrønn og antiblå. Fargeladningen for enhver kvark beskrives av et trilling-spinorfelt ψ, eller for antikvarker, den komplekse konjugerte:
Hadroner (baryoner og mesoner) er alltid fargeløse. Dette skjer ved at baryoner må bestå av tre kvarker som til sammen har nøytral fargeladning. Mesoner består av en kvark og en antikvark, med farge og "antifarge" som til sammen er fargenøytralt. Utenfor hadronet og mesonet faller effekten av fargekraften svært raskt. Den sterke kjernekraften er en residuell kraft av Fargekraften. Den kan sees som en ubalanse i fargeladningen som gir en resteffekt utenfor partikkelen og som dermed kan koples til tilsvarende i nabopartiklene i atomkjernen, men ikke med partikler lengre unna. Den sterke kjernekraften som fremtrer på grunn av asymmetri i fargeladning og virker mellom baryoner (nukleoner) formidles ikke av gluoner, men mesoner.
QCD har to svært paradoksale egenskaper:
Det er dermed slik at vekselvirkningen er svakere når partiklene er svært nær, og den øker med avstanden. En mulig måte å forestille seg dette på er som en elastisk ballong. Så lenge partiklene er inne i ballongen kan de bevege seg relativt fritt, men når de forsøker å trenge ut blir motstanden sterk.
Vekselvirkningen mellom fargeladningene formidles ved gluoner. Disse er en type virtuelle vekselvirkningsbosoner som kalles vektor gauge bosoner. QCD er derfor en såkalt Yang-Mills gauge-teori med gaugegruppe SU(3). At gluonet er virtuelt betyr at partikkelen ikke skal oppfattes som en virkelig selvstendig partikkel men utsendes og opptas innenfor grenser begrenset av usikkerhetsrelasjonen. Gluonet er masseløst (men bærer energi). I likhet med fotonet kan det derfor vekselvirke over lang avstand. Men gluonene er i seg selv begrenset av innelukking, og vil kun eksistere innenfor et baryon.
Gluonet bærer selv fargeladning, både farge og antifarge, og kan derfor også vekselvirke med andre gluoner. Hver vekselvirkning mellom kvark-gluon og gluon-gluon er i seg selv fargenøytral. Fordi fargeladningen er en trilling beskriver QCD gauge teori vekselvirningen med en ikke-abelsk gruppe SU(3). Noe forenklet betyr dette at:
Ved høy energi kan man bruke såkalt perturbasjonsteori for å gjøre teoretiske beregninger. Men ved lav energi er det svært vanskelig å gjøre beregninger for fargekraft i et kontinuerlig tidrom, og man opererer derfor med diskretiserte gittermodeller, såkalt Gitter-QCD (eng. Lattice-QCD) som viser samsvar med eksperimentelle resultater.
Galeazzo II Visconti
Galeazzo II Visconti (født ca. 1320, død 4. august 1378) var et medlem av Viscontidynastiet og hersker av byen Milano i Italia. Han var sønn av Stefano Visconti og Valentina Doria.
I 1343 gjorde Visconti en pilegrimsreise til Jerusalem. To år senere ble forvist fra byen av sin onkel Luchino, og kom tilbake under erkebiskop Giovanni Visconti som gjorde ham til guvernør av Bologna i nordlige Italia.
I 1356 kjempet sammen med sin bror Bernabò mot Huset Este og Huset Gonzaga sammen med Pandolfo II Malatesta som kommandør av troppene. Han var på vinnersiden ved Casorate og kunne således utvide sine egne områder. Da hans bror Matteo II Visconti døde overtok Galeazzo den vestlige delen av Lombardia mens broren Bernabò overtok den østlige delen.
Galeazzo har blitt beskrevet som kjekk og stilfull mann, beskytter av poeten Francesco Petrarca, grunnla Universitetet i Pavia og var en dyktig diplomat. Han giftet sin datter Violante til Lionel av Antwerpen, sønn av kong Edvard III av England og ga medgift på 200 000 gullflorentiner. Hans sønn Gian Galeazzo Visconti ble giftet bort til Isabelle, datter av kong Johan II av Frankrike.
Han møtte flere opprør i løpet av sitt regime. I 1362 ble hans helse dårligere og dårligere, og han flyttet sitt hoff til Pavia som han hadde erobret to år tidligere og her døde han i 1378.
Yandraduth Googoolye
Yandraduth Googoolye (født 1954) er en mauritisk økonom.
Han er første visesentralbanksjef for Mauritius' sentralbank, en stilling han har hatt siden juli 2006. Fra 1. januar til 13. februar 2007 fungerte han som sentralbanksjef.
Han begynte i sentralbanken i 1985, men hadde før dette jobbet for revisjonsselskapet Messrs Kemp Chatteris på Mauritius. I sentralbanken jobbet han først med regnskap, og fra 1987 med overvåkning av bankvesenet. I 1991 ble han direktør for bankovervåkningsavdelingen. Han ble overflyttet som direktør for driftsavdelingen (Operations) i 1997, og samme stilling i avdelingen for regnskap, budsjettering og betalingssystemer i 2002.
Googoolye har vært med på etableringen av Mauritius' Real Time Gross Settlement System (RTGS), dvs at bruttooppgjøret mellom bankene gjøres i realtid. Han har også vært ansvarlig for å automatisere Mauritius' Clearing House (klareringssentralen mellom bankene).
Waisenhuset i Trondheim
Waisenhuset i Trondheim er en bygning som ligger Kongsgårdsgata 2 i Midtbyen i Trondheim, rett ved siden av Vestfronten på Nidarosdomen. Waisenhuset (Waisen, som på tysk betyr foreldreløs) er en av Trondheims eldste sosiale institusjoner, og allerede fra 1732 hadde foreldreløse barn både skoleplass og boplass her.
Historie
Waisenhuset i Trondheim ble opprettet som en av byens milde stiftelser allerede i 1635. Denne led for øvrig under dårlig økonomi helt til Thomas Angell testamenterte en del av sin formue til Waisenhuset i 1762. Den nåværende bygningen ble oppført i perioden 1771-1772 med Heinrich Kühnemann som arkitekt, og er en to-etasjers hovedbygning i vinkel mot sørvest med to uthus mot nord som sammen skaper et gårdsrom.
1825-1855 Døveskole
Uthuset nærmest Kongsgårdsgata ble ombygget til boligformål av arkitekt Wilhelm Swensen i 1949. Hovedbygningen ble ombygget senest i 1930, men fikk beholde sitt eksteriør med preg av rokokko. Fasaden mot Prinsens gate var opprinnelig skjult av et annet uthus, men kom til syne igjen (og fikk installert vinduer) på 1950-tallet da det meste av omkringliggende uthus ble revet. Leder for denne ombyggingen var arkitekt Herman Krag.
Dagens bruk
Bygningen eies per 2017 av Nidaros domkirke og Vår Frue menighet og menighetenes administrasjon har kontorer her.
Amygdaloideae
Amygdaloideae er en underfamilie i rosefamilien.
Waisenhuset i Trondheim
Dagens bruk
Fra 2002 ble også kirkestuene gjort tilgjengelig. Disse brukes bl.a. av menigheten til kirkekaffe, konfirmantarbeid samt møtevirksomhet. Kirkestuene leies ut.
Amygdaloideae
Artene er for det meste busker og trær, men det er også noen få urter, som skogskjegg. De er hovedsakelig utbredt i de tempererte strøkene på den nordlige halvkule, men finnes også i fjellene i tropene og i de tempererte delene av Sør-Amerika. Mange av artene er viktige pryd- og nytteplanter som eple, pære, kirsebær, plomme, mandel og spirea. Plantene i gruppen inneholder cyanogene glykosider og sorbitol.
Rosefamilien er tradisjonelt blitt delt i fire underfamilier. En av disse var «steinfruktfamilien» Prunoideae (Prunaceae eller Amygdalaceae). Fylogenetiske studier viser at Prunoideae i tradisjonell forstand er en delgruppe av den gamle underfamilien Spiraeoideae. «Kjernefruktfamilien» Pyrinae (Maloideae eller Pomoideae) viste seg å være en annen delgruppe. Alle arter fra de gamle underfamiliene Spiraeoideae, Prunoideae og Pyrinae er nå samlet i underfamilien Amygdaloideae. Den nye, mer omfattende underfamilien blir av og til kalt Spiraeoideae.
Antatte slektskapsforhold i Amygdaloideae er vist i kladogrammet nedenfor.
Fylkesvei 630 (andre betydninger)
I Norge finnes fylkesvei 630 i de følgende fylkene:
ASP.NET
ASP.NET er et webapplikasjons-rammeverk utviklet og markedsført av Microsoft. Rammeverket gir brukere muligheten til å programmere dynamiske websider, webapplikasjoner og webtjenester. ASP.NET ble først utgitt i januar 2002 med versjon 1.0 av .NET Framework, og er etterfølgeren til Microsoft Active Server Pages (ASP). ASP.NET er bygget på Common Language Runtime (CLR).
Utvidelser
Microsoft har gitt ut noen utvidelser til rammeverket som kan kobles til ASP.NET for å utvide funksjonalitet. Noen av dem er:
ASP.NET AJAX En utvidelse med både klient- og serverside komponenter for å programmere ASP.NET-sider som inneholder AJAX funksjonalitet.
ASP.NET MVC Framework En utvidelse for å programmere ASP.NET-sider ved hjelp av MVC-arkitektur.
Raising Hell
Raising Hell er en konsertvideo med den britiske heavy-metalgruppen Iron Maiden, og ble gitt ut i september, 1994.
Fylkesvei 671 (andre betydninger)
I Norge finnes fylkesvei 671 i de følgende fylkene:
Raising Hell
Videoen er en live-video der Iron Maiden kombinerer sin musikk med magikeren Simon Drakes show. Iron Maiden spiller sine sanger, og mellom dem gjør Drake forskjellige magiske triks. De fleste triksene gikk ut på at Drake skulle drepe sine vakre assistenter eller noen fra publikum. Dette gjorde han på visse groteske måter. Hele konserten avsluttes med at Drake drar med Bruce Dickinson inn i en tortur-boks (en. Iron Maiden) der han myrdes av de tusentalls spikere. Deretter hugger Iron Maidens maskot Eddie Dickisons hode av. Dette var også den siste konserten sangeren Bruce Dickinson hadde før han forlot bandet. Han returnerte i 1999.
Siri Marte Børstad
Siri Marte Børstad (født 9. august 1988) er en norsk fotballspiller fra Overhalla i Nord-Trøndelag. Hun skrev under for toppserielaget Trondheims-Ørn i august 2006. Selv om hun har vært aktuell for J17- og J19-landslaget de siste årene, har foreløpig skader (blant annet en leddbåndsskade forrige vinter) forhindret Børstads landslagsdebut.
Jimmy Hart
James «Jimmy» Hart (født 1. januar 1943), også kjent som «Mouth of the South» og «The Colonel», er en amerikansk wrestlingmanager signert med WWE World Wrestling Entertainment som jobber med WestleMania prosjekter. Jimmy Hart er trolig en av verdens beste Wrestler Managers og muligens den beste. Noen kjente fribrytere ledet av Jimmy Hart inkluderer Hulk Hogan, Bret Hart, Ric Flair og Honky Tonk Man.
Kjernefruktfamilien
se egen seksjon
Eisstadion Badrutts Park
Eisstadion Badrutts Park i St. Moritz, Sveits var arenaen som ble brukt til hurtigløpsøvelsene under de olympiske vinterlekene i 1928 og i 1948. Foruten OL-løpene har banen også vært arena for EM allround, i 1925.
Kjernefruktfamilien
Kjernefruktfamilien eller eplefamilien var en tidligere plantefamilie med vitenskapelig navn Malaceae eller Pomaceae. Gruppen ble også klassifisert som en underfamilie (Maloideae) under rosefamilien. Nå betraktes den som understammen Malinae (eller Pyrinae) i en utvidet underfamilie Amygdaloideae under rosefamilien.
Eisstadion Badrutts Park
Badrutts Park ligger 1856 meter over havet. Banen ble åpnet i 1921, men har ikke vært i bruk siden 1948. Det har blitt satt en verdensrekord her; av finnen Clas Thunberg med 43,6 på 500 meter i 1931.
Området brukes i dag som driving range for den lokale golfklubben.
Kjernefruktfamilien
De er busker eller trær med hele eller sammensatte blad. De er hovedsakelig utbredt i de tempererte strøkene på den nordlige halvkule. Gruppen omfatter 20–30 slekter med 940–1100 arter. Hybridisering, polyploidi og apomiksis er vanlig og gjør at artsantallene blir usikre spesielt i de store slektene asalslekta (Sorbus) og hagtornslekta (Crataegus). Hybrider mellom arter fra ulike slekter forekommer også, for eksempel frukttreet × Sorbopyrus auricularis som er en kryssing av pære (Pyrus communis) og sølvasal (Sorbus aria).
Karakteristisk for gruppen er den særegne frukten, som kalles kjernefrukt. Den egentlige frukten er kjernehuset som har 1–5 kammer med frø. Frøene inneholder cyanogene glykosider og smaker svært bittert. Det saftige fruktkjøttet omgir kjernehuset og er dannet ved at blomsterbunnen svulmer opp. Ofte sitter rester av begerbladene igjen i toppen av den modne frukten. Hos noen slekter er kjernehuset hardt (steineple: hagtorn, mispel), mens det er pergamentaktig hos andre (bæreple: asalslekta, eple, pære). Hos blåhegg og surbær er kjernehuset lite utviklet, så frukten minner om et bær.
Gruppen omfatter viktige frukttrær som eple, pære, nashi, kvede og ekte mispel. Det er også mange prydplanter som asal, blåhegg, hagtorn, ildkvede, mispel og svartsurbær.
Delgrupper
Følgende oversikt viser samtlige slekter og et utvalg av de mest kjente artene. Norske navn følger Artsdatabanken, og systematikken følger Potter et al. (2007).
Edvard Heiberg
Edvard Heiberg (født 10. januar 1897 i Kristiania, død 5. november 1958 i København) var en norskfødt arkitekt, kjent fra sitt virke i Danmark der han også tok del i motstandskampen.
Etter Statens håndverks- og kunstindustriskole 1915-16, startet han på Kunstakademiet i København 1916. Etter eksamen i 1922 var han hos Le Corbusier og tegnet etter to år i Paris, sitt eget hus i Lyngby 1924, omtalt som den første funkis-bolig i Danmark. I 1930 var han gjestende professor i bygningslære ved Bauhaus i tyske Dessau, ble kjent med Hannes Meyer som han besøkte Moskva med i 1932 for å studere byplanlegging. I sitt nye hjemland (Danmark) hadde han arkitektkontor 1931–34 med Thorkild Henningsen, og etter krigen fra 1946, med Karl Larsen og Ivar Bentsen. De gikk mest i rekkehus og eneboliger. Hans støtte til kommunismen gjorde han kjent i sitt eget tidsskrift Kritisk Revy og Plan og kulturkampen. Som medlem i Kooperative Arkitekter tegnet han også mye parker og blokkanlegg. Han satt fengslet noen uker under krigen, og flyktet så til Sverige der han virket et par år planetater.
Edvard Heiberg var sønn av Jakob Heiberg (1860–1946) som ble rådmann i Oslo, og bror til teatersjef Hans Heiberg (1904–78)
James Brooker
James «Jim» Kent Brooker (født 12. august 1902, død 25. september 1973) var en amerikansk sportsutøver som deltok i de olympiske leker 1924 i Paris.
Brooker vant en olympisk bronsemedalje i friidrett under OL 1924 i Paris. Han kom på tredjeplass i stavsprang bak sine landsmenn Lee Barnes og Glen Graham. Det var tjue deltakere fra tretten nasjoner i stavsprangkonkurransen. Finalen besto av sju hoppere og ble avviklet 10. juli 1924.
Halvtrang vokal
En halvtrang vokal er en type vokal som finnes i talespråk. Det som kjennetegner uttalen av halvtrange vokaler er at tunga er posisjonert to tredeler av avstanden mellom trange og sentrale vokaler. De halvtrange vokalene som defineres av det internasjonale fonetiske alfabetet (IPA) er:
Ablach (elv)
På vei mot Donau renner den gjennom lavlandet Schwackenreuter og passerer byer og landsbyer som Bichtlingen, Meßkirch, Menningen, Göggingen, Ablach, Krauchenwies og Mengen. Etter Mengen renner elva ut i Donau.
Ablachtal, dalen som elva renner gjennom har vært bosatt siden keltisk tid på grunn av den frodige elvebredden som egna seg godt til jordbruk.
Paritet (fysikk)
Innen fysikk er paritet et mulig utfall hos en funksjon ved endring av fortegn for alle romlige koordinater:
Ettersom P2=I så kan paritetsoperatoren ha egenverdi 1 eller -1. Funksjoner med egenverdi 1 har lik paritet, mens funksjoner med egenverdi -1 har odd paritet.
En (3x3) representasjon av P vil ha en determinant på -1. Det kan bare skje ved en kombinasjon av rotasjon og refleksjon. Paritet kan ikke reduseres f.eks. til en 180 graders rotasjon i to dimensjoner.
Fylkesvei 673 (andre betydninger)
I Norge finnes fylkesvei 673 i de følgende fylkene:
BIKINI
BIKINI er en beredskapsskala som brukes av britiske myndigheter, spesielt forsvarsministeriet, for å varsle om terrorfare. Det kombineres med skalaen TESSERAL som brukes om mulig bruk av missiler eller antiluftskyts under terroraksjoner. Beredskapsnivået vises ved inngangen på regjeringsbygninger og militære områder.
Skalaen brukes også av 's Prison Service i England og Wales.
Mens skalaen minner om den amerikanske DEFCON skiller den seg fra denne ved at den settes av hver enkelt organisasjon som bruker den, slik at en gren av forsvaret kan befinne seg i en annen status enn de andre. De høyeste nivåene, rød og gul, er bare ment å skulle opprettholdes i kortere perioder. Det laveste, hvit, har aldri vært i bruk.
TESSERAL brukes på samme måte, men gjelder kun trusler mot militære luftfartøy. Ettersom den kun brukes ved spesifikke trusler vil hvitt nivå der aldri bli brukt.
Terrortrussel
I militær sammenheng viser man normalt ikke sikkerhetsnivået, bare responsnivået som omtales som CTRL (Counter-Terrorist Response Level).
Den autonome republikken Nord-Epirus
Den autonome republikken Nord-Epirus (gresk:, Aftónomos Dimokratía tis Voreíou Ipeírou) var en kortvarig, autonom statsdannelse i etterkant av Balkankrigene. Staten ble utropt den 28. februar 1914 av grekere i det sørlige Albania, en del av den historiske, greske regionen Epirus.
Grekere utgjør en vesentlig andel av befolkningen i området. Nord-Epirus ble okkupert av Hellas under den første Balkankrig i 1912/1913. I fredsoppgjøret fikk den nyetablerte staten Albania fastsatt sine grenser i Firenze-protokollen, som fastslo at Nord-Epirus tilfalt Albania. Idet den greske hæren trakk seg tilbake til den nye grensen, sørget grekerne i Nord-Epirus i februar 1914 for å erklære sin uavhengighet. En provisorisk regjering ble innsatt i Argyrokastron (albansk: Gjirokastër) under ledelse av Georgios Christakis-Zografos, som tidligere hadde vært gresk utenriksminister, med implisitt støtte fra Hellas.
16. serierunde i Premier League 2008/09
16. serierunde i Premier League 2008/09 begynte lørdag 6. desember 13:45 med Fulham hjemme mot Manchester City. 16:00 ble det spilt det fem kamper og 18:30 spiller Manchester United mot Sunderland. Søndag 7. desember spilte West Bromwich hjemme mot Portsmouth 16:00 og 17:00 spilte Everton mot Aston Villa. Runden ble avslutta mandag 8. desember 21:00 med West Ham mot Tottenham.
Eremazinae
Eremazinae er en gruppe av biller som hører til familien skarabider (Scarabaeidae).
Utseende
Små (ca. 2,5 millimeter), avlange, brune skarabider. Beina er korte med kraftige tenner.
Utbredelse
Gruppen er utbredt i nordlige deler av Afrika og i Sentral-Asia.
Systematisk inndeling
Slekten blir ofte regnet til underfamilien sandkrypere (Aegialiinae).
Cecil McMaster
Cecil Charles McMaster (født 1895 eller 1900, død 11. september 1981 i Germiston) var en sørafrikansk friidrettsutøver som deltok i de olympiske leker 1920 i Antwerpen og 1924 i Paris.
McMaster vant en olympisk bronsemedalje i friidrett under OL 1924 i Paris. Han kom på andreplass på 10 kilometer kappgang bak Ugo Frigerio fra Italia og Gordon Goodwin fra Storbritannia. Det var tjuetre deltakere fra tretten nasjoner som deltok i konkurransen. Finalen besto av ti kappgjengere og ble avviklet 13. juli 1924.
Under OL 1920 i Antwerpen kom McMaster på fjerdeplass i både 3 og 10 kilometer kappgang.
Litauens herrelandslag i fotball
Litauens herrelandslag i fotball er det nasjonale fotballaget til Litauen, og dette landslaget blir administrert av Litauens fotballforbund. Det litauiske fotballforbundet ble stiftet i 1922, og de ble medlem av FIFA i 1923. Landet har aldri kvalifisert seg til noe VM-sluttspill, og nasjonalstadion er LFF stadionas i Vilnius.
GeForce 6800
GeForce 6800 er en samling grafikkort utviklet av nVIDIA. Den inkluderer blant annet 6800 GT, 6800 FX, 6800 og 6800 Ultra. Modellen er utgått.
Amazonas (Brasil)
Amazonas er den største delstaten i Brasil. Den ligger i nordre del av landet. Hovedstaden ligger i Manaus. Delstaten hadde i 2015 et beregnet folketall på 4,001,667.
Andre byer i delstaten er Barcelos, Itacoatiara, Manacapuru, Parintins, Tefé, Coari og São Gabriel da Cachoeira.
Geografi
Amazonas inneholder også det høyeste fjellet i Brasil. Pico da Neblina er 2994 meter høyt og ligger i grenseområdet mot Venezuela.
Regnskogen i Amazonas blir normalt delt inn i tre kategorier:
Økonomi
Økonomien i Amazonas var tidligere helt avhengig av eksport av gummi. I dag er økonomien mer variert og inkluderer blant annet jordbruk der man dyrker cassava og appelsiner. Delstatshovedstaden Manaus er et viktig produksjonssenter i Brasil, en rekke nasjonale og utenlandske foretak har fabrikker i byen.